***Сағындықова Айнагул Қизатқызы***

***Ақтөбе облысы, Байғанин ауданы***

***«Қарауылкелді бөбекжай – балабақшасы»***

**Білім беру саласы:** Таным . Шығармашылық.  
**Ұйымдастырылған оқу қызметі:** Біреу және көп.  
**Мақсаты:** Біреу және көпке түсінік беру, ажырата білуге үйрету.  
**Білімділігі** : Біреу және көп қарапайым математикалық ұғымымен таныстыру;  
**Дамытушылығы :** Заттарды саны бойынша салыстыра және ажырата білуге үйрету. Логикалық ойлауларын, сұраққа нақты жауап беру дағдыларын дамыту. Сөздік қорын толықтыру;  
**Тәрбиелілігі :** Тобы үшін мақтаныштық сезімін ояту. Достыққа, бірлесіп жұмыс атқаруға, ойнауға, қажымаушылық пен мұқият тыңдауға тәрбиелеу.  
**Әдіс – тәсілдері :** түсіндіру, ой - қозғау, сұрақ - жауап.

**Көрнекіліктер:** Паровоз, ит, күшіктер суреттері, плакат , пластилин, слайдпен жұмыс.

**Сөздік жұмыс:** Біреу, көп, қыс мезгілі .  
-Балалар , бүгін бізде ерекше оқу қызметі. Сендердің қандай білімді балалар екендіктіктеріңді көрейін деп көп апайлар келіп отыр екен. Қане амандасып алайықшы.

-Саламатсыздар ма , апайлар?

-Балалар , оқу қызметімізді бастамас бұрын шаттық шеңберін жасап алайық:

Біз ұқыпты баламыз,

Айтқан тілді аламыз.

Ойыншықтарды жинаймыз,

Үлкендерді сыйлаймыз.

-Балалар , бүгінгі оқу қызметімізде біреу және көп мағынасын түсініп үйренеміз. Қане тақтаға жақындай қойыңдаршы. Не көріп тұрсыңдар

- Тауық , балапандар.

-Тауық нешеу?

- Біреу.

- Ал балапандар нешеу? Санайықшы.

- Біреу , екеу , үшеу, төртеу.

- Тауық көп пе , балапандар көп пе?

- Ал енді нені көріп тұрсыңдар?

- Алмұрт және алмалар.

- Алмұрт нешеу?

- Біреу.

- Ал алма нешеу? Санайықшы.

- Біреу , екеу , үшеу, төртеу, бесеу.

- Алмұрт көп пе, алма көп пе?

- Өте жақсы ,балалар , енді біз тобымызға саяхатқа шығайық. Ол үшін көлікпен бару керек.

- Балалар , сендер қандай көліктерді білесіңдер?

- Поезд, ұшақ, машина. т.б.

- Біз саяхатқа әрқайсысымыз өз машинамызбен барайық. Жол жүрмес бұрын машиналарымызды тексерістен өткізейік. Доғалақтарымызды үріп алайық.

- Балалар доғалақтың пішіні қандай?

- Дөңгелек.

- Ал енді бензин бакты ашайық . Бензин құяйық. Машинаны қыздырамыз. Енді бәріміз бір жолмен жүреміз.

- Пип – вммм.

- Балалар біз «Ойыншықтар әлемі» аялдамасына келдік . Қане машиналарыңнан түсіп бері жақындаңдар.

- Балалар мына жерде көп ойыншықтар бар екен.

- Қараңдаршы кегли нешеу екен?

- Бесеу.

-Ал доп нешеу?

- Біреу.

- Жарайсыңдар , Ал мұнара нешеу?

- Біреу.

- Ал құрастыратын ойыншықтар нешеу?

- Көп екен.

- Жарайсыңдар. Ал ендеше машинамызға мініп келесі аялдамаға барайық.

- Балалар біз «Дәріхана» аялдамасына келдік. Қане , машиналарыңнан түсіп бері жақындаңдар.

- Балалар Дәріханада неше дәрігер апай бар екен?

- Біреу.

- Ал дәрігер апайдың неше сөмкесі баар екен? Санайықшы.

- Біреу , екеу , үшеу.

- Өте жақсы , енді машиналарымызға мінейік. Ал енді «Көліктер тұрағы» аялдамасына келдік.

- Балалар қараңдаршы , тұрақта неше трактор бар екен?

-Біреу.

- Ал неше машина бар екен?

- Көп екен.

- Жарайсыңдар , балалар. Енді тобымызға барайық. Балалар шаршадыңдар ма , сергіту жасап жіберейік :

Ормандағы аюдың ,

Құлпынайы көп екен.

Теріп , теріп алайық,

Қалтамызға салайық.

- Балалар қазір жылдың қай мезгілі?  
- Қыс мезгілі.

- Қыс мезгілінің еррекшеліктерін атайықшы.

-Қар жауады, күн суытады, боран болады , аяз болады.

- Ендеше балалар , екі топқа бөлініп «Кім шапшаң?» деген дидактикалық ойын ойнап жіберейік. Отыра қойыңдар. Тотарыңа ат қояйық. «Ұлпа қарлар» және «Аққала» топтары болып жұмыс жасайсыңдар. «Ұлпа қарлар» тобы дайын мазмұнды суретке жауып тұрған қарларды жапсырамыз. Ал «Аққала» тобы дайын тұрған шырша суретіне жаңа жылдық ойыншықтарды жапсырамыз.

- Өте жақсы , балалар тамаша жұмыс жасадыңдар. Енді көңілімізді көтеріп , «Паравозға не жетіспейді?» деген дидактикалық ойын ойнайық.

- Тамаша. Балалар мына суретте нені көріп тұрсыңдар?

-Ит және күшіктер.

-Ал менің қолымдағы не ?

- Сүйектер.

- Балалар иттер сүйекпен қоректенеді. Біз қазір иттерді сүйекпен тамақтандырайық.

- Қане , итке кім тамақ береді?

- Күшіктерге кім тамақ береді.

- Жарайсыңдар , өте жақсы. Оқу қызметіне жақсы қатыстыңдар.

- Балалар біз бүгін нені үйрендік?

- Біреу және көп дегенді.

- дұрыс айтасыңдар , балалар оқу қызметіне өте жақсы қатысқандарыңызға. Ендеше келген апайларға не дейміз?  
- Сау болыңыздар!